2.  ลักษณะการประกอบธุรกิจ

    1.  ประวัติความเป็นมา

บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ต่อไปเรียกว่า “บริษัท” (เดิมชื่อบริษัท
อินเตอร์ลิ้งค์ คอมมิวนิเคชั่น (ประเทศไทย) จำกัด) จดทะเบียนจัดตั้งเมื่อวันที่ 9 มีนาคม 2538
โดยในปี 2538 นี้ บริษัทได้รับโอนธุรกิจทั้งหมดของแผนกเครือข่ายคอมพิวเตอร์ (Network
System) รวมทั้งพนักงาน อีกทั้งยังได้รับโอนสิทธิการเป็นตัวแทนจัดจำหน่าย (Distributor)
สินค้าข่ายสายสัญญาณและอุปกรณ์ทุกชนิดภายใต้ยี่ห้อ AMP และสินค้าคงคลังทั้งหมดมาจากบริษัท
อินเตอร์เนชั่นแนล (1987) จำกัด จึงสามารถดำเนินธุรกิจได้อย่างต่อเนื่องทันที
ทั้งนี้โดยมีวัตถุประสงค์เพื่อมุ่งเน้นธุรกิจระบบและอุปกรณ์ข่ายสายสัญญาณคอมพิวเตอร์ (Cabling
System) และสามารถรุกตลาดที่มีอัตราการเจริญเติบโตที่สูงได้อย่างรวดเร็ว
โดยนับเป็นบริษัทแรกที่นำเทคโนโลยีด้านสายสัญญาณชนิด UTP สำหรับระบบ LAN
มาเผยแพร่จนปัจจุบันเป็นที่แพร่หลายกันโดยทั่วไป และบริษัท อินเตอร์เนชั่นแนล (1987) จำกัด
ได้เลิกการประกอบธุรกิจทั้งหมด โดยเหลือเพียงอาคารให้บริษัทเช่าพื้นที่ดำเนินธุรกิจ
และเป็นผู้ถือหุ้นรายใหญ่ของบริษัทเท่านั้น

ปัจจุบันบริษัทประกอบธุรกิจที่เกี่ยวข้องกับธุรกิจเทคโนโลยีสารสนเทศและการสื่อสาร(Information
and Communication Technology)
โดยดำเนินธุรกิจที่เกี่ยวข้องกับอุปกรณ์ข่ายสายสัญญาณคอมพิวเตอร์และสื่อสารโทรคมนาคม
(Cabling)
และได้รับการแต่งตั้งจากผู้ผลิตสายสัญญาณและอุปกรณ์ข่ายสายจากต่างประเทศให้เป็นตัวจัดจำหน่าย
(Distributor) สินค้าในประเทศไทย ซึ่งได้แก่สินค้ายี่ห้อ AMP, LINK, INTERLINK, KRONE
เป็นต้น และบริษัทยังได้ว่าจ้างผู้ผลิตทั่วไปให้ผลิตสินค้าภายใต้เครื่องหมายการค้า Interlink
ซึ่งเป็นเครื่องหมายการค้าของบริษัทเอง เพื่อสร้างชื่อผลิตภัณฑ์ที่เป็นของบริษัทอย่างแท้จริง
นอกจากนี้
บริษัทยังเป็นผู้บุกเบิกและพัฒนาสินค้าที่เกี่ยวข้องกับระบบข่ายสายคอมพิวเตอร์และสื่อสารโทรคมนาคม
ได้แก่ ผลิตภัณฑ์ 19” Rack Cabinet ภายใต้ยี่ห้อสินค้า 19” GERMANY EXPORT RACK
ซึ่งบริษัทได้จดทะเบียนเครื่องหมายการค้า ตามพระราชบัญญัติลิขสิทธิ์
ให้บริษัทมีสิทธิในเครื่องหมายการค้าของผลิตภัณฑ์นี้อย่างสมบูรณ์และว่าจ้างให้บริษัท อี.เอส
อินเตอร์เนชั่นแนล (1991) จำกัด ซึ่งบริษัทได้ร่วมถือหุ้นในอัตราร้อยละ 10
เป็นผู้ผลิตสินค้าให้แก่บริษัท

เนื่องจากสินค้าที่จัดจำหน่ายเป็นสินค้าด้านวิศวกรรมซึ่งต้องมีความเชี่ยวชาญและต้องใช้เครื่องมือและเครื่องทดสอบที่มีต้นทุนสูง
อีกทั้งโครงการก่อสร้างขนาดใหญ่จำเป็นต้องใช้ผู้เชี่ยวชาญในการวางระบบ
บริษัทจึงได้ลงทุนด้านเครื่องมือเครื่องทดสอบ และฝึกอบรมบุคลากรเพื่อสนับสนุนการขายสินค้า
ประกอบกับในบางกรณี
บริษัทได้รับการว่าจ้างให้ตรวจทดสอบและออกใบรับรองให้แก่ผู้รับเหมาทั่วไปเพื่อให้เจ้าของโครงการเชื่อมั่นในระบบที่ผู้รับเหมาทั่วไปได้วางไว้
บริษัทเล็งเห็นว่ามีโอกาสทางธุรกิจในการที่จะสามารถทำให้ธุรกิจการวางระบบอุปกรณ์ข่ายสายสัญญาณและสื่อสารโทรคมนาคมนี้
ดำเนินรุดหน้าไปกว่าปัจจุบันอีกมาก ดังนั้นในต้นปี 2547
บริษัทจึงได้ขยายแผนกวิศวกรรมที่เดิมเป็นแผนกสนับสนุนการขายออกเป็นเอกเทศ
และมุ่งเน้นธุรกิจรับเหมาออกแบบและติดตั้งระบบข่ายสายสัญญาณเพื่อขยายธุรกิจรองรับการพัฒนาและเติบโตของระบบเครือข่ายสารสนเทศในประเทศไทย
นอกจากนี้ บริษัทยังได้ขยายการดำเนินงานเข้าไปยังธุรกิจที่ปรึกษาและรวบรวมระบบคอมพิวเตอร์
ระบบเทคโนโลยีสารสนเทศและการสื่อสารครบวงจร
เพื่อเป็นการขยายสายธุรกิจให้กว้างขวางมากยิ่งขึ้น

ปัจจุบัน บริษัทมีตัวแทนจัดจำหน่าย (Dealer)
ซึ่งเป็นผู้นำสินค้าของบริษัทไปจำหน่ายต่อให้กับรายย่อยมากกว่า 3,000 บริษัททั่วประเทศ
อีกทั้งยังมีลูกค้าปลีกภาคเอกชนทั่วไปและภาครัฐอีกจำนวน 1,000 องค์กร รวมแล้วประมาณ 4,000
ราย โดยสามารถแบ่งกลุ่มลูกค้าเป็นกลุ่มลูกค้าภาคเอกชน (ตัวแทนจัดจำหน่ายและเอกชนทั่วไป)
จำนวนประมาณร้อยละ 85 และกลุ่มลูกค้าภาครัฐ (ราชการและรัฐวิสาหกิจ) จำนวนประมาณร้อยละ
15 ของจำนวนลูกค้าทั้งหมด

2.  การเปลี่ยนแปลงและพัฒนาการที่สำคัญ

+-------+--------------------------------------------------------------+
| พ.ศ.  | -   จดทะเบียนจัดตั้งบริษัทเมื่อวันที่ 9 มีนาคม 2538 ด้วยทุนจดทะเบียน 10     |
| 2538  |     ล้านบาท                                                   |
|       |                                                              |
|       | -   เป็นตัวแทนจัดจำหน่าย (Distributor) สินค้ายี่ห้อ AMP,              |
|       |                                                              |
|       | -   จ้างผลิตสินค้าเพื่อนำมาจำหน่ายภายใต้ชื่อ Interlink                 |
|       |     ซึ่งเป็นยี่ห้อของบริษัทเอง                                       |
+-------+--------------------------------------------------------------+
| พ.ศ.  | -   ขยายประเภทของสินค้า                                        |
| 2539  |     โดยเพิ่มสินค้าประเภทตู้ใส่อุปกรณ์คอ                               |
|       | มพิวเตอร์และสื่อสารโทรคมนาคมด้วยวิธีว่าจ้างโรงงานในประเทศผลิตตามคำสั่งซื้อ |
|       |                                                              |
|       | -   เป็นตัวแทนจัดจำหน่าย (Distributor) Local Rack (OEM)          |
|       |     โดยใช้ชื่อสินค้าว่า Interlink                                  |
+-------+--------------------------------------------------------------+
| พ.ศ.  | -   บริษัทออกแบบผลิตภัณฑ์ “19” GERMANY EXPORT RACK”               |
| 2540  |     โดยจดลิขสิทธ์แบบและเครื่องหมายการค้า และร่วมลงทุนกับบริษัท          |
|       |     อี.เอส.อินเตอร์เนชั่นแนล (1991) จำกัด                          |
|       |     เพื่อผลิตและจำหน่ายภายในประเทศ                               |
|       |     และยังส่งสินค้าออกขายต่างประเทศอีกด้วย                          |
+-------+--------------------------------------------------------------+
| พ.ศ.  | -   ได้รับการแต่งตั้งจากสินค้ายี่ห้อ LINK                              |
| 2541  |     ให้เป็นตัวแทนจัดจำหน่ายในประเทศไทยและแถบอินโดจีน                |
+-------+--------------------------------------------------------------+
| พ.ศ.  | -   เพิ่มประเภทสินค้าที่เกี่ยวข้องกับอุปกรณ์ข่ายสายสัญญาณ โดยเป็นผู้ริเริ่ม      |
| 2542  |     รายแรกของตลาดประเทศไทย                                   |
|       |                                                              |
|       | ในสินค้า LINK Media Converter ซึ่งมีโอกาสเติบโตต่อไปในธุรกิจ IT       |
+-------+--------------------------------------------------------------+
| พ.ศ.  | -   ขยาย                                                     |
| 2543  | ตลาดไปสู่การเริ่มรับงานทดสอบออกแบบและติดตั้งระบบข่ายสายสัญญาณคอมพิวเตอร์ |
|       |                                                              |
|       | -   ได้รับการรับรองระบบบริหารงานคุณภาพ ISO 9002 จาก SGS และ UKAS  |
+-------+--------------------------------------------------------------+
| พ.ศ.  | -   เพิ่มทุนจดทะเบียนจาก 10 ล้านบาท เป็น 30 ล้านบาท                 |
| 2544  |                                                              |
+-------+--------------------------------------------------------------+
| พ.ศ.  | -   สร้างขวัญและกำลังใจให้บุคลากรด้วยการจัดตั้งเงินกองทุนสำรองเลี้ยงชีพ    |
| 2546  |                                                              |
|       | -   เพิ่มทุนจดทะเบียนจาก 30 ล้านบาท เป็น 60 ล้านบาท โดยเรียกชำระ 7.5 |
|       |     ล้านบาท หรือคิดเป็นร้อยละ 25                                  |
|       |     ของทุนจดทะเบียนที่เพิ่มขึ้นโดยเป็นการเพิ่มทุนโดยผู้ถือหุ้นเดิม             |
|       |     และมีการเรียกชำระราคาหุ้นทั้งหมดแล้วในต้นปี 2547                  |
|       |                                                              |
|       | -   ได้รับการรับรองระบบบริการงานคุณภาพ มอก./ISO 9001:2000 แทน ISO |
|       |     9002                                                     |
|       |                                                              |
|       | -   ได้รับการคัดเลือกให้เป็น “บริษัทดีเด่นด้านจรรยาบรรณ (บรรษัทภิบาล)”    |
|       |     ประจำปี 2546 จากสภาหอการค้าแห่งประเทศไทย                    |
|       |                                                              |
|       | -   เข้าร่วมถือหุ้นและร่วมดำเนินธุรกิจกับบริษัท สปีริต เอ็นเตอร์ไพรซ์ จำกัด    |
|       |     เพื่อให้ช่วยรุกตลาดต่างจังหวัดอีกทางหนึ่ง                           |
+-------+--------------------------------------------------------------+
| พ.ศ.  | -   ขยายแผนกวิศวกรรม (Engineering)                            |
| 2547  |     เป็นธุรกิจวิศวกรรมรับเหมาออกแบบและติดตั้ง                        |
|       |     เพื่อมุ่งเน้นและรองรับงานโครงการขนาดใหญ่ที่บริษัทได้รับการว่าจ้าง ได้แก่  |
|       |     งานระบบข่ายสายสัญญาณคอมพิวเตอร์และสื่อสารของสนามบินสุวรรณภูมิ มูลค่า |
|       |     136 ล้านบาท เป็นต้น                                         |
|       |                                                              |
|       | -   เปิดแผนกโซลูชั่น โพร์วายเดอร์ (Solution Provider)              |
|       |     เพื่อรองรับธุรกิจที่ปรึกษาและรวบรวมระบบคอมพิวเตอร์                 |
|       |     ระบบเทคโนโลยีสารสนเทศและการสื่อสารครบวงจร โดยในเดือน มกราคม  |
|       |     ได้รับงานโครงการ 2 โครงการของกรมศุลกากร ได้แก่ โครงการ ซื้อ –   |
|       |     ขาย คอมพิวเตอร์ 300 เครื่อง มูลค่า 11 ล้านบาท                   |
|       |     และโครงการสัมปทานจัดทำบัตร Smart Card ระยะเวลา 3 ปี          |
|       |     มูลค่าโดยประมาณ 45 ล้านบาท                                  |
|       |                                                              |
|       | -   บริษัทแปรสภาพเป็นบริษัทมหาชนและเพิ่มทุนจดทะเบียนเป็น 80 ล้านบาท     |
|       |     (ชำระแล้ว 60 ล้านบาท) มูลค่าที่ตราไว้หุ้นละ 1 บาท ในเดือนมีนาคม     |
|       |     2547                                                     |
|       |     เพื่อรองรับการเสนอขายหลักทรัพย์ต                               |
|       | ่อประชาชนทั่วไปเป็นครั้งแรกและเข้าจดทะเบียนในตลาดหลักทรัพย์แห่งประเทศไทย |
|       |                                                              |
|       | -   วันที่ 9 – 11 สิงหาคม 2547 บริษัทได้เปิดจองซื้อหุ้นสามัญเพิ่มทุนจำนวน    |
|       |     20,000,000 หุ้น โดยมีบริษัท หลักทรัพย์ เคจีไอ จำกัด (มหาชน)        |
|       |     เป็นผู้ประกันการจำหน่ายและจัดจำหน่าย โดยมีราคาเสนอขายหุ้นละ 4.25   |
|       |     บาท                                                      |
|       |                                                              |
|       | -   วันที่ 20 สิงหาคม 2547 คณะกรรมการตลาดหลักทรัพย์แห่งประเทศไทย     |
|       |     ได้รับหุ้นสามัญของบริษัทเป็นหลักทรัพย์จดทะเบียน                      |
|       |                                                              |
|       | -   วันที่ 29 พฤศจิกายน 2547 ซื้อที่ดินซึ่งเป็นที่ตั้งของอาคารคลังสินค้าจำนวน   |
|       |     20,000,000 บาท เพื่อขยายธุรกิจจัดจำหน่ายให้มีศักยภาพเพิ่มขึ้น         |
+-------+--------------------------------------------------------------+

1.  ภาพรวมการประกอบธุรกิจของบริษัท

บริษัทแบ่งสายการประกอบธุรกิจได้ทั้งสิ้น 3 ประเภท ได้แก่

1.  ธุรกิจจัดจำหน่าย (Distribution)

บริษัทเป็นตัวแทนจัดจำหน่าย (Distributor) และนำเข้า (Importer)
สินค้าอุปกรณ์ข่ายสายสัญญาณคอมพิวเตอร์ เทคโนโลยีสารสนเทศและการสื่อสาร (Cabling)
ครบวงจร

2.  ธุรกิจวิศวกรรม (Engineering)

บริษัทรับเหมางานออกแบบติดตั้งระบบข่ายสายสัญญาณ
ระบบเครือข่ายสำหรับคอมพิวเตอร์และสื่อสารโทรคมนาคม
โดยเน้นที่โครงการก่อสร้างที่มีมูลค่าสูงและต้องการผู้ติดตั้งที่มีความชำนาญและมีเครื่องมือทดสอบครบถ้วนทั้งของภาครัฐและเอกชน

3.  ธุรกิจโซลูชั่น โพร์วายเดอร์ (Solution Provider)

บริษัทให้บริการปรึกษาและรวบรวมระบบคอมพิวเตอร์
ระบบเทคโนโลยีสารสนเทศและการสื่อสารครบวงจร โดยจัดหาอุปกรณ์ฮาร์ดแวร์ ซอฟต์แวร์
อุปกรณ์ต่อพ่วง อุปกรณ์เครือข่าย อุปกรณ์สื่อสารอื่นๆ ตามความต้องการของลูกค้า
โดยบริษัทได้เริ่มต้นทำธุรกิจนี้ในปี 2547

2.  สัดส่วนรายได้

    ตาราง 2.1 แสดงโครงสร้างรายได้

  (หน่วย : ล้านบาท)

  ------------------- -------- ------- -------- ------- -------- ------- -------- -------
  สายผลิตภัณฑ์/กลุ่มธุรกิจ   ปี 2547           ปี 2546           ปี 2545           ปี 2544   

                      รายได้    %       รายได้    %       รายได้    %       รายได้    %

  ธุรกิจจัดจำหน่าย        361.66   74.19   279.15   97.01   226.49   94.18   216.66   94.22

  ธุรกิจ วิศวกรรม        92.93    19.06   8.60     2.99    13.99    5.82    13.29    5.78

  ธุรกิจโซลูชั่น           32.91    6.75    -        -       -        -       -        -
  โพร์วายเดอร์                                                                      

  รวม                 487.50   100     287.75   100     240.48   100     229.95   100
  ------------------- -------- ------- -------- ------- -------- ------- -------- -------

3.  เป้าหมายการดำเนินธุรกิจ

บริษัทมีเป้าหมายที่จะรักษาและเพิ่มสัดส่วนการตลาดในธุรกิจเทคโนโลยีสารสนเทศและการสื่อสารด้านข่ายสายสัญญาณ
(Cabling) อีกทั้งเป็นบริษัทด้านเทคโนโลยีสารสนเทศขนาดใหญ่
โดยวางแนวทางในการดำเนินธุรกิจให้บรรลุเป้าหมายที่ตั้งไว้ดังนี้

1.  ขยายเพิ่มธุรกิจวิศวกรรมรับเหมาออกแบบและติดตั้ง เพื่อรองรับงานโครงการระดับประเทศ

2.  เพิ่มธุรกิจที่ปรึกษาและรวบรวมระบบคอมพิวเตอร์
    ระบบเทคโนโลยีสารสนเทศและการสื่อสารครบวงจร

3.  รักษาและเพิ่มสัดส่วนการตลาดในธุรกิจข่ายสายสัญญาณคอมพิวเตอร์และสื่อสารโทรคมนาคม
    และจัดการให้ความรู้แก่ลูกค้าอย่างต่อเนื่องภายใต้ชื่อโครงการ “อินเตอร์ลิ้งค์สัญจร”
    ในทุกภาคและในกรุงเทพมหานคร

4.  จัดอบรมบุคลากรและสรรหาบุคลากรให้เพียงพอเพื่อขยายงานให้ครอบคลุมธุรกิจ ICT